**אניטה מזומדאר דֵסאי** (**Anita Mazumdar Desai**; נולדה ב-24 ביוני 1937 במאסורי, הודו הבריטית) היא סופרת הודית ופרופסור למדעי הרוח במכון הטכנולוגי של מסצ'וסטס (MIT). היא זכתה בפרס אקדמיית סאהיטיה של האקדמיה הלאומית ההודית למדעי הרוח בשנת 1978 עבור הרומן שלה *Fire on the Mountain*. היא זכתה בפרס הגרדיאן הבריטי עבור ספר הילדים *The Village by the Sea*.

ראשית דרכה
----------

דסאי נולדה לאם גרמנייה בשם טוני נימֶה ואיש עסקים בנגלי בילדותה דיברה גרמנית בבית ובנגלית, הינדית, אורדו, ואנגלית. אוריינות למדה דסאי באנגלית, וכך זו הפכה לשפת היצירה הספרותית שלה. היא החלה לכתוב באנגלית בגיל 7, ופרסמה סיפור ראשון בגיל 9.

היא סיימה לימודים תיכוניים בדלהי והשלימה תואר ראשון בספרות אנגלית בשנת 1957 באוניברסיטת דלהי. שנה לאחר מכן נישאה לאשווין דסאי, שהיה מנהל חברת תוכנה ומחבר הספר *Between Eternities: Ideas on Life and The Cosmos*. לזוג ארבעה ילדים, בהם הסופרת זוכת פרס מאן בוקר קיראן דסאי. כשהילדים היו צעירים, נהגה המשפחה לנפוש בכפר בשם תול (Thul) ליד אליבאג בסופי שבוע, ושם מתרחשת עלילת ספר הילדים של דסאי *The Village by the Sea*.

קריירה
------

דסאי פרסמה רומן ראשון, *Cry The Peacock*, בשנת 1963. היא רואה את היצירה *Clear Light of Day* (1980) כאוטוביוגרפית ביותר שכתבה, שכן היא מתרחשת בתקופה ובמקום שבו התבגרה בעצמה. בשנת 1984 פרסמה את הרומן *In Custody*, על משורר בשפת אורדו בערוב ימיו - שהיה מועמד לפרס בוקר. בשנת 1993 החלה להורות כתיבה יוצרת במכון הטכנולוגי של מסצ'וסטס. בשנת 2004 יצא רומן בשם *The Zigzag Way*, שעלילתו מתרחשת במקסיקו במאה ה-20. בשנת 2011 פרסמה קובץ סיפורים קצרים תחת הכותרת *The Artist of Disappearance*.

בעבר הרצתה דסאי במכללת מאונט הוליאוק, ברוך קולג', ומכללת סמית'. היא חברה באגודה המלכותית לספרות, באקדמיה האמריקאית לאמנויות ולמדעי הרוח, ובגירטון קולג' באוניברסיטת קיימברידג' (למוסד זה הקדישה את ספרה *Baumgartner's Bombay*. כמו כן היא מפרסמת רשימות ב-*The New York Review of Books*.

### יצירתה בתרגום עברי

בשנת 1999 פרסמה ספר בשם **תעניות, תענוגות** (יצא בעברית בשנת 2003 בהוצאת כנרת זמורה-ביתן דביר בתרגום שאול לוין). 

בשנת 2000 פרסמה קובץ סיפורים בשם **אבק יהלום** (יצא בעברית בשנת 2001 בהוצאת מטר בתרגום זיוה יבין.)

בקולנוע
-------

בשנת 1993 עובד ספרה *In Custody* לתסריט והופק סרט באותו שם, בבימוי איסמעיל מרצ'נט. הסרט זכה במדליית הזהב של נשיא הודו עבור הסרט הטוב ביותר, ומככּבים בו שאשי קאפור, שאבנה אזמי, ואום פורי.

פרסים
-----

* פרס על שם ויניפרד הולטבי - על *Fire on the Mountain*,‏ 1978
* פרס סאהיטיה של האקדמיה הלאומית ההודית למדעי הרוח - על *Fire on the Mountain*,‏ 1978
* פרס הגרדיאן לספרות ילדים - על *The Village by the Sea*,‏ 1983
* פרס ניל גאן - 1993
* פרס אלברטו מורביה לספרות - 2000
* מדליית בנסון מטעם האגודה המלכותית לספרות - 2003
* מלגת סאהיטיה - 2007

קישורים חיצוניים
----------------

ויקישיתוף מדיה וקבצים בנושא **אניטה דסאי** בוויקישיתוף
* אניטה דסאי, ברשת החברתית Goodreads
* אניטה דסאי, באתר אנציקלופדיה בריטניקה (באנגלית)
* אניטה דסי (1937-), דף שער בספרייה הלאומית

הערות שוליים
------------

1. ↑  רשימת הזוכים (אנגלית) בעותק שמור בארכיון האינטרנט מאתר האקדמיה הלאומית ההודית למדעי הרוח.
2. ↑  הודעה על הזוכים בפרס הגרדיאן לספרות ילדים (אנגלית), באתר הגרדיאן.
3. 1 2 3  הדף על דסאי (אנגלית) באתר Kirjasto.sci.fi (אתר פיני לספרות).
4. ↑  רשימה ביוגרפית על דסאי (אנגלית) בעותק שמור בארכיון האינטרנט, מתוך אתר אוניברסיטה בסינגפור.
5. ↑  אליזבת אוסטברג, "Notes on the Biography of Anita Desai",‏ 12 בפברואר 2000, באתר מכללת האברפורד.
6. ↑  דף על דסאי (אנגלית) באתר LitWeb.net.
7. ↑   Anita Desai, במסד הנתונים הקולנועיים IMDb (באנגלית)
8. ↑  מוזכר במדריך הלמידה הזה (אנגלית) באתר JiffyNotes.com.
9. ↑  הודעה רשמית על הענקת הפרס (אנגלית) באתר האקדמיה הלאומית ההודית למדעי הרוח.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260306905171
* BIBSYS: 90075411
* BNE: XX1045034
* BnF: cb120247880 (data)
* CANTIC: a10438129
* CiNii: DA03417711
* GND: 118888781
* ICCU: CFIV070428
* ISNI: 0000 0001 0908 4288
* LCCN: n50001608
* LNB: 000042622
* NDL: 00437731
* NKC: xx0002554
* NLA: 35035046
* NLP: A17090398
* NSK: 000114976
* NTA: 068354959
* RERO: 02-A003171421
* SELIBR: 183694
* SNAC: w6544jct
* SUDOC: 028406737
* Trove: 807464
* VIAF: 54161277
* WorldCat: lccn-n50001608

 |